OŠ Fran Koncelak Drnje

Drnje, 14. 12. 2020.

**OPĆE I TEHNIČKE SMJERNICE ZA PROVOĐENJE NASTAVE NA DALJINU – MODEL C**

Nastava na daljinu podrazumijeva dvosmjernu komunikaciju na daljinu na relaciji učenik-učitelj, kao i samostalni rad za učenike od kuće. Učitelji koriste didaktičke pristupe koji su prikladni za učenje na daljinu i omogućavaju aktivno uključivanje i rad svih učenika i „dvosmjernu“ komunikaciju.

Učitelji mogu izvoditi nastavu na način da istovremeno svi učenici sudjeluju u komunikaciji/rješavanju zadataka i pri obradi (npr. putem aplikacije Zoom) ili zadajući zadatke za individualan rad učenika s definiranim ROKOM za izvršenje zadataka.

Nastava se izvodi po dosadašnjem rasporedu, a učitelji će koristiti metode rada, digitalne alate, on-line izvore znanja kao i HRT-ovu „Školu na Trećem“ u skladu s učeničkim sposobnostima.

**RAD S UČENICIMA S TEŠKOĆAMA**

Nastava na daljinu pojedinim učenicima bit će zahtjevnija od nastave u školi, učitelji će svoje metode rada prilagoditi učenicima i njihovim sposobnostima te produžiti rok za predaju zadataka ukoliko je to potrebno.

**POMOĆNICI U NASTAVI**

Pomoćnici u nastavi  pružaju podršku učenicima kroz individualne razgovore putem aplikacije Teams, Viber-a ili pak putem e-maila. Pomoćnici prate rad učenika te su u kontaktu su s roditeljima/skrbnicima učenika i obavještavaju ih o radu učenika kao i o izostanku istog.

**UČITELJI SU DUŽNI:**

* nastavu na daljinu prilagoditi tehničkim i osobnim mogućnostima učenika
* u razredne kanale na aplikaciji Teams ili u Viber grupe dodati pomoćnike u nastavi
* nastavu održavati prema **rasporedu** koji se koristio tijekom izvođenja nastave u školi
* za komunikaciju s učenicima koristiti aplikaciju Teams ili Viber grupe (razredna nastava)
* **zadatke zadavati u vremenu realne nastave u školama, dakle do 13 sati**
* prilagoditi zadaće i obaveze učenika tako da učeniku za izvršavanje zadatka nije potrebno više vremena nego traje sat (ili blok sat)
* jasno definirati i dati do znanja rok za izvršavanje pojedinog zadatka
* evaluirati rad učenika tijekom nastave na daljinu (ukoliko ona potraje dulje od 3 dana).

**Učitelji nisu dužni biti dostupni učenicima nakon 14 sati, odnosno nakon završetka zadnjeg sata u popodnevnoj smjeni.**

**UČENICI SU DUŽNI:**

* učenici trebaju pratiti nastavu na vrijeme te na vrijeme izvršiti domaće zadaće
* tijekom nastave valja biti pažljiv i discipliniran
* kulturno se ponašati za vrijeme nastave, promicati i razvijati humane vrednote i savjestan odnos prema radu, aktivno sudjelovati u nastavi, ostalim aktivnostima te osobno pridonositi timskome radu
* u  nastavi na daljinu ne koristiti neprimjerene izraze i riječi
* izvršavati svoje zadaće na vrijeme te u okviru zadanog roka
* svakom predmetnom učitelju javiti se prema rasporedu.

**Ukoliko se učenik ne javi predmetnom učitelju u zadanom roku i u za to predviđeno vrijeme, učitelj upisuje izostanak učenika u e-Dnevnik. Roditelji nenazočnog učenika trebaju opravdati izostanak u roku od 24 sata u protivnom učeniku se upisuje izostanak.**

**TEHNIČKE UPUTE:**

* satove u e-Dnevnik upisujete kao i tijekom redovne nastave u školi, bez posebnih napomena
* razrednici prilikom otvaranja novog radnog tjedna za **21., 22., 23. 12.**označavaju dane kao **nastavne** te u tjednu napomenu upisujete:

**- nastava se odvija po modelu C**

* ukoliko vam se učenik ne javi u dogovorenom vremenu upisujete mu izostanak.

**Sve upute i smjernice ovog dokumenta u skladu su sa sljedećim dokumentima, uputama i propisima Ministarstva znanosti i obrazovanja:**

[**"Akcijski plan za provedbu nastave na daljinu"**](https://mzo.gov.hr/UserDocsImages/dokumenti/Obrazovanje/NastavaNaDaljinu/Akcijski%20plan%20za%20provedbu%20nastave%20na%20daljinu%20-%20Model%20nastave%20na%20daljinu.pdf)**,**

[**"Smjernice osnovnim i srednjim školama vezane uz organizaciju nastave na daljinu uz pomoć informacijsko-komunikacijske tehnologije"**](https://mzo.gov.hr/vijesti/smjernice-osnovnim-i-srednjim-skolama-vezano-uz-organizaciju-nastave-na-daljinu-uz-pomoc-informacijsko-komunikacijske-tehnologije/3585)**,**

[**"Preporuke o organizaciji radnog dana učenika"**](https://skolazazivot.hr/preporuke-o-organizaciji-radnoga-dana-ucenika-tijekom-odrzavanja-nastave-na-daljinu/)**,**

[**"Modeli i preporuke za rad u uvjetima povezanima s COVID-19"**](https://mzo.gov.hr/UserDocsImages/dokumenti/Modeli%20i%20preporuke%20za%20provedbu%20nastave%20u%202020-2021%20(29.8.2020).pdf)